༈ ཞོར་ལ་སྦྱིན་སྲེག་བཤད་པར་བྱ་སྟེ། ཞི་བའི་ཐབ་ཁུང་ཁྲུ་ཕྱེད་དང་དོ་མུ་རན་ཁ་ཁྱེར་ཕྱིར་སོར་བཞིར་བསྐྱེད་བརྒྱའི་ཕྱེད་
ཀྱི་དཔངས་དང་ལྡན་པ་འོག་ཏུ་སྟེགས་བུ་གྲུ་བཞི་པ། ཡང་ན་བྲིས་པའི་ཁར་བུད་ཤིང་བརྩེགས་པ། རོ་ཡོད་ན་ཁང་བུའི་འོག་ཏུ་བྲི་ཐབ་བྱའོ། །དེ་ནས་བདེ་བའི་སྟན་ལ་འདུག་སྲེག་རྫས་དང་མཆོད་རྫས་གཡས་གཡོན་དུ་བཤམ། དེ་དག ཨོཾ་
བཛྲ་ཨཀྵ་ཧཱུྃ་གིས་བསངས། ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿསྭ་བྷཱ་ཝ་ཤུདྡྷྲོཧཾ་གིས་སྦྱངས། སྔར་གྱི་གཏོར་མ་བཞིན་ནམ་མཁའ་མཛོད་ཀྱི་སྔགས་རྒྱས་སྤེལ་བ་དང་སོ་སོའི་ཡིད་བཞིན་དུ་སྦར་བར་བྱས། དེ་ནས་ཀུ་ཤ་
ཐོགས་ཏེ། ཀུ་ཤ་ཐོགས་ཏེ་འདི་ནི་གཙང་ཞིང་དགེ །ས་ལས་སྐྱེས་པའི་འདབ་མའི་སྙིང་། །དཀོན་མཆོག་གསུམ་པོ་མཉེས་བྱེད་ཅིང་། །ཚངས་པ་ལྷ་ཡི་དག་བྱེད་ཡིན། །ཞེས་
ཐབ་ཀྱི་ཤར་ནས་རྩེ་མོ་བྱང་དུ་བསྟན་པ་འཁོར་བར་བཀོད། དེ་ནས་ཐབ་བསངས། ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿསྭ་བྷཱ་ཝ་ཤུདྡྷྲོཧཾ་གིས་སྦྱངས། ཧཱུྃ་ལས་སྣ་ཚོགས་རྡོ་རྗེའི་གཞིར་བྷྲཱུྃ་ལས་རིན་པོ་ཆེའི་

༄༅། །ཐབ་ཁུང་དཀར་ཞིང་ཟླུམ་པ་མུ་རན་ཁ་ཁྱེར་རྡོ་རྗེའི་ཕྲེང་བས་བསྐོར་བ། མཚན་ཉིད་ཐམས་ཅད་ཡོངས་སུ་རྫོགས་པ་དྭངས་ཤིང་ཐོགས་པ་མེད་
པའི་དབུས་སུ། རབ་ཏུ་བྱུང་བའི་ཁང་བུ་ནས་བླངས་པའི་མེ་སྦར། པད་ཉི་ལ་རྃ་ལས་མེ་ལྷ་སྐུ་མདོག་དཀར་པོ་དྲང་སྲོང་རྒན་པོའི་ཆ་ལུགས་བགྲང་ཕྲེང་དང་རིལ་པ་སྤྱི་བླུགས་འཛིན་པའི་
ཐུགས་ཀར་ས་བོན་གྱིས་མཚན་པ། དེ་ལས་འོད་འཕྲོས་འཇིག་རྟེན་ཁམས་ཀྱི་ཤར་ལྷོ་ནས་ཡེ་ཤེས་པ་བཛྲ་ས་མཱ་ཛཿ ཧཱུྃ། ཚུར་གཤེགས་ཚུར་གཤེགས་འབྱུང་པོ་ཆེ། །མེ་
ལྷའི་རྒྱལ་པོ་དྲངས་སྲོང་མཆོག །སྲེག་བླུགས་ཞལ་ཟས་བཞེས་སླད་དུ། །འདི་ཉིད་དུ་ནི་བཞུགས་སུ་གསོལ། །ཨོཾ་ཨགྣ་ཡེ་ཛྭ་ལ་ཡ་ཛཿཧཱུྃ་བྃ་ཧོཿ དམ་ཚིག་པ་དང་ཡེ་
ཤེས་པ་གཉིས་སུ་མེད་པར་གྱུར། ཨོཾ་བཛྲ་ཨཀྵ་ཧཱུྃ་གིས་བསངས་བའི་མར་ཁུ། ཨོཾ་ཨགྣ་ཡེ་སྭཱ་ཧྭ། བདུན་གྱིས་དང་། ཨོཾ་ཨཱཿབཛྲ་ཨརྒྷཾ་ཧཱུྃ་ཧཱུྃ་ཕཊ྄། པཱདྱཾ་པུཥྤེ་དྷཱུ་པེ་ཨཱ་ལོ་ཀེ་

གནྡྷེ་ནཻཝིདྱ་ཤབྡ་ཧཱུྃ་ཧཱུྃ་ཕཊ྄། མཆོད་ཡོན་སྔོན་དུ་འགྲོ་བའི་ཉེར་མཆོད་རོལ་མོ་དང་བཅས་པ་ཕུལ། ཨོཾ། གཟི་བརྗིད་ལྡན་པ་མེ་ཡི་ལྷ། །འབར་བཅས་སྐུ་ནི་རྒྱན་གྱིས་བརྒྱན། །རྔམ་པའི་བྱིན་
ཅན་ལས་ལ་བརྩོན། །སྲེག་བླུགས་འབུལ་ལོ་ལས་ཀུན་སྒྲུབས། །ཚངས་པ་འཇིག་རྟེན་མགོན་གྱི་སྲས། །ཞི་ལ་སོགས་པའི་ལྷ་དཔལ་ཏེ། །ཇི་ལྟར་འདོད་པའི་དོན་སྒྲུབ་
པའི༑ །གཟི་བརྗིད་རྒྱལ་པོར་ཕྱག་འཚལ་བསྟོད། །སླར་མར་ཁུ་ཉེར་གཅིག་སྔགས་སྔར་འདྲ་བས་ཕུལ། དྲང་སྲོང་ཆེན་པོ་ཁྱེད་ལ་སྲེག་བླུགས་མཆོད་བསྟོད་ཕུལ་པ་ལ་བརྟེན་ནས་བདག་
དང་སྦྱིན་བདག་ཆེ་གེའི་ལས་ཀྱི་སྒྲིབ་པ་ཐམས་ཅད་ཞི་བར་མཛད་གསོལ། མར་ཁུ་ལ། ཨོཾ་ཨགྣ་ཡེ་སྭཱ་ཧཱ། ཏིལ། ཨོཾ་སརྦ་པཱ་པཾ་ད་ཧ་ན་བཛྲ་ཡེ་སྭཱ་ཧཱ། ཡམ་ཤིང་། ཨོཾ་བོ་དྷི་བྲྀཀྵ་ཡེ་
སྭཱ་ཧཱ། ཞོ་ཟན། ཨོཾ་སརྦ་སཾ་པ་དེ་སྭཱ་ཧཱ། དཱུརྦ། ཨོཾ་བཛྲ་ཨཱ་ཡུ་ཥེ་སྭཱ་ཧཱ། འབྲས་མ་གྲུམ་པ་ལ། ཨོཾ་བཛྲ་པུཥྚ་ཡེ་སྭཱ་ཧྭ། ཀུ་ཤ ཨོཾ་ཨ་པྲ་ཏི་ཧ་ཏ་བཛྲ་ཡེ་སྭཱ་ཧྭ། འབྲས་སོ་བ། ཨོཾ་བཛྲ་བི་

༄༅། །ཛ་ཡེ་སྭཱ་ཧྭ། མངར་གསུམ་དང་དཀར་གསུམ། ཨོཾ་བཛྲ་མ་ལེ་པུཥྚ་ཡེ་སྭཱ་ཧཱ། ནས། ཨོཾ་མ་ཧཱ་བེ་གཱ་ཡེ་སྭཱ་ཧཱ། སྲན་མ། ཨོཾ་མ་ཧཱ་བཱ་ལཱ་ཡེ་སྭཱ་ཧཱ། གྲོ་རྣམས་གོང་
བཞིན་ཕུལ། ཨོཾ་བཛྲ་གྷསྨ་རི་ཡེ་སྭཱ་ཧཱ། སྨན། ཨོཾ་ཨོ་ཥ་དྷི་སྭཱ་ཧཱ། མེ་ཏོག ཨོཾ་པུཥྤེ་སྭཱ་ཧཱ། ཏིལ་སྔགས་ཀྱིས་ཡུངས་ཀར། གོས་ཟུང་། ཨོཾ་བཛྲ་ཝཱསྟྲ་སྭཱ་ཧཱ། བཛྲ་མུཿ མེ་ལྷ་རང་གནས་སུ་
གཤེགས༑ དེ་ནས་དེར་ལྷ་གྲངས་དང་མཉམ་པའི་པད་ཟླ་བསྒོམས་ལ། དད་པ་དང་ནི་དམ་ཚིགས་གིས། །ཚུར་གཤེགས་ཚུར་གཤེགས་བཅོམ་ལྡན་འདིར། །བདག་གིས་མཆོད་ཡོན་
བཞེས་ནས་ཀྱང་། །མཆོད་པས་བདག་ལ་དགྱེས་པར་མཛོད། །ཨོཾ་ཨཀྵོ་བྷྱཿཛ་བིགྷྣཱནྟ་ཀྲྀཏ་ཧཱུྃ་ཕཊ྄། ཏ་ཐཱ་ག་ཏོད་བྷ་ཝ་ཡེ་སྭཱ་ཧཱ། ཛཿཧཱུྃ་བྃ་ཧོཿ བཅོམ་ལྡན་འདས་མི་
འཁྲུགས་པའི་དཀྱིལ་འཁོར་རྟེན་དང་བརྟེན་པར་བཅས་པའི་ལྷ་ཚོགས་བྱོན་ནས་གདན་ལ་བཞུགས་པར་གྱུར། བསྙེན་པ་བཞིན་མཆོད་བསྟོད་བྱ། ལས་ཀྱི་སྒྲིབ་པ་རྣམ་པར་སྦྱོང་བ་རྩ་པའི་སྔགས་ཀྱི་

མཐར༑ ཨོཾ་ཨགྣ་ཡེ་སྭཱ་ཧཱ། མར་ཁུ་བརྒྱ་རྩ་བརྒྱད་ནས་གོང་བཞིན་བསྲེག་རྫས་ཀུན་དང་ཁྱད་པར་ཏིལ་ཡུངས་ཀར་ལ་སྟོང་ཙམ། བཅོམ་ལྡན་འདས་མི་འཁྲུགས་པའི་ལྷ་ཚོགས་ལ་ཕུལ་ནས་འདོད་དོན་གསོལ། དེ་ནས་མཆོད་བསྟོད་ནས་
གཏོར་མ་བཏང། ཕུང་པོ་ཕལ་བ་ཡིན་ན་དེ་ཉིད་གཏོར་མར་བྱིན་གྱིས་བརླབས། གཏོར་སྔགས་ཀྱིས་འབུལ། བླ་མ་དགེ་བའི་བཤེས་གཉེན་ཡིན་ན་དེ་ཉིད་ལྷར་བསྐྱེད་ནས་བསྲེག་བླུགས་ཕུལ། གཏོར་མ་གཞན་བྱའོ། །བསྔོ་བ། བཟོད་གསོལ།
བཛྲ་མུཿ རང་བཞིན་གྱི་གནས་སུ་གཤེགས་པར་བསམ་མོ། །ལྷག་མ་བསྡུ། ཨ་ཀཱ་རོས་ལྷག་མ་ལ་དབང་བ་རྣམས་ཚིམ་པར་བྱའོ། །དེ་ལྟར་བཅོམ་ལྡན་འདས་མི་འཁྲུགས་པའི་གཟུངས་ཆོག་ཐར་པའི་ལྕགས་ཀྱུ་ཞེས་བྱ་བ། བྱ་བ་སྤྱིའི་རྒྱུད་ལས་
གསུངས་པའི་ཆོ་ག་ཇོ་བོ་རྗེ་ཨ་ཏི་ཤའི་གཞུང་ཇི་ལྟ་བར། པངྨ་དཀར་པོས་ལྷོ་བྲག་མཁར་ཆུའི་མགུལ་ཡང་རྩེ་སྤང་གི་ལྕོགས་སྒར་ཤེལ་གྱི་གཞལ་མེད་ཁང་ཉམས་དགའ་བར་སྦྱར་བ་སེམས་ཅན་ཐམས་ཅད་མངོན་པར་དགའ་བའི་ཞིང་དུ་སྐྱེ་བར་གྱུར་
ཅིག ། །། ༈ ཨོཾ་སྭ་སྟི། བསྐལ་བཟང་རྣམ་འདྲེན་བཞི་པ་ཤཱཀྱའི་སྲས། །སྙིགས་དུས་འགྲོ་ལ་བརྩེ་བའི་ཐུགས་རྗེ་ཅན། །འགྲོ་བློའི་མོས་ངོར་རིམ་གསུམ་ཐེག་པ་ཡིས། །ཡང་དག་ལམ་བཟང་

༄༅། །སྟོན་མཛད་དེ་ལ་འདུད། །འཕགས་བོད་མཁས་གྲུབ་རྒྱ་མཚོའི་ཐུགས་མཚོ་ལས། །ལེགས་པར་ཕྱུང་བའི་གདམས་བཅུད་ཡིད་བཞིན་ནོར། །ཉམས་ལེན་སྙིང་པོར་
སྒྲིལ་བའི་གླེགས་བམ་ཚོགས། །སྐལ་ལྡན་དད་གུས་ཅན་ཚོའི་སྙིང་གི་ནོར། །དེ་ཡང་རྣམ་དཀར་རྒྱུ་ཚོགས་རྟེན་འབྱུང་ལས། །རྨད་བྱུང་ལྷག་བསམ་དཀར་བའི་ཉེར་ལེན་དང་། །སྒོ་གསུམ་ངལ་
མེད་འབད་པའི་འབྲས་བུ་ལས། །ལེགས་འཁྲུངས་ཆོས་སྦྱིན་འཕྲུལ་གྱི་སྒོ་མོ་དབྱེ། །ཚིག་གི་ཟེགས་མ་རེས་ཀྱང་མ་གྱུར་འགྲོའི། །སྒྲིབ་གཉིས་དྲི་མ་མཐའ་དག་ཉེར་ཞི་ཞིང་། །ཡོན་སྦྱོར་འབྲེལ་
ཐོག་གཙོས་པའི་ཡིད་ཅན་ཀུན། །བྱང་ཆེན་མཆོག་ལ་རེག་པའི་རྒྱུར་འགྱུར་སྨོན། །ཅེས་འོག་མིན་ཁམས་པ་སྒར་གྱི་རྒྱུན་གྱི་ཉམས་བཞེས་གནང་བཞིན་པའི་གསར་ལུགས་དཀྱིལ་འཁོར་རྒྱ་མཚོའི་འདོན་ཆོག་རྣམས་དཔར་སྐྲུན་
གྱི་མཇུག་བྱང་དུ་ལྷག་བསམ་གྱི་ནོར་ལྡན་ནུབ་གྲྭ་ཕྲིན་ལས་ཀུན་ཁྱབ་དང་སིངྒ་པུར་བཙུན་མ་ཕྲིན་ལས་དཔལ་མོ་ཟུང་ནས་ནན་བསྐུལ་ངོར། བོད་རབ་གནས་མེ་སྤྲེལ་ལོའི་ཟླ་ ༡༠ ཚེས་ ༡༥ དགེ་བར་མདོ་ཁམས་དགུ་པ་བཤད་སྒྲུབ་ཉི་མས་ཤར་

མར་སྨོན་པ་དགེ །བོད་རྒྱལ་ལོ། ༢༡༤༣ བོད་རབ་གནས་མེ་སྤྲེལ་ལོའི་ཟླ་་ ༡༡ ཚེས་ ༡༥ ཡེ་ལོ་ 2017 ལ། འཕགས་ཡུལ་བཀྲ་ཤིས་ལྗོངས་ཁམས་སྒར་གསུང་རབ་ཉམས་གསོ་རྒྱུན་སྤེལ་པར་ཁང་ནས་དཔར་བསྐྲུན་ཞུས་པའོ། །